CELEX: 32011D0454
Language: ro
Date: 2011-07-22 00:00:00
Title: 2011/454/UE: Decizia de punere în aplicare a Comisiei din 22 iulie 2011 privind anumite măsuri de protecție cu privire la pesta porcină clasică în Lituania [notificată cu numărul C(2011) 5137]  Text cu relevanță pentru SEE

23.7.2011   
            
            
               RO
            
            
               Jurnalul Oficial al Uniunii Europene
            
            
               L 193/50
            
         DECIZIA DE PUNERE ÎN APLICARE A COMISIEI
   din 22 iulie 2011
   privind anumite măsuri de protecție cu privire la pesta porcină clasică în Lituania
   [notificată cu numărul C(2011) 5137]
   (Text cu relevanță pentru SEE)
   (2011/454/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
   întrucât:
   
               (1)
            
            
               Pesta porcină clasică este o boală infecțioasă virală care afectează populațiile de porci domestici și sălbatici și care poate avea un impact puternic asupra profitabilității creșterii porcinelor, cauzând perturbări ale comerțului în Uniune și ale exporturilor către țări terțe.
            
         
               (2)
            
            
               În cazul apariției unui focar de pestă porcină clasică, există riscul ca agentul infecțios să se răspândească la alte exploatații de porcine și la porcii sălbatici. În consecință, acesta se poate răspândi dintr-un stat membru în altul și în țări terțe, prin intermediul comerțului cu porcine vii sau cu produse derivate din acestea.
            
         
               (3)
            
            
               Directiva 2001/89/CE a Consiliului din 23 octombrie 2001 privind măsurile comunitare pentru controlul pestei porcine clasice (3) stabilește măsurile minime aplicabile în Uniune pentru combaterea pestei porcine clasice. Articolul 9 din Directiva 2001/89/CE prevede stabilirea unor zone de protecție și de supraveghere în eventualitatea apariției unor focare ale bolii în cauză, în care se aplică măsurile prevăzute la articolele 10 și 11 din directiva menționată anterior.
            
         
               (4)
            
            
               Lituania a informat Comisia cu privire la situația actuală privind pesta porcină clasică pe teritoriul său și, în conformitate cu articolul 9 din Directiva 2001/89/CE, a stabilit zone de protecție și de supraveghere pentru care se aplică măsurile menționate la articolele 10 și 11 din directiva menționată anterior.
            
         
               (5)
            
            
               Pentru prevenirea oricărei perturbări inutile a comerțului în Uniune și pentru a evita instituirea de către țări terțe a unor bariere nejustificate în calea comerțului, este necesară stabilirea, în cooperare cu statul membru în cauză, a unei liste a Uniunii cu zonele de restricție cu privire la pesta porcină clasică în Lituania, acestea fiind zonele de protecție și de supraveghere („zonele de restricție”).
            
         
               (6)
            
            
               Prin urmare, zonele de restricție din Lituania ar trebui să fie incluse în Anexa la prezenta decizie și ar trebui fixată durata menținerii zonelor astfel stabilite.
            
         
               (7)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Lituania se asigură că zonele de protecție și de supraveghere, stabilite în conformitate cu articolul 9 din Directiva 2001/89/CE, cuprind cel puțin zonele enumerate în anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 22 iulie 2011.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 395, 30.12.1989, p. 13.
   
      (2)  JO L 224, 18.8.1990, p. 29.
   
      (3)  JO L 316, 1.12.2001, p. 5.
   
      ANEXĂ
      
                  Zone în Lituania
               
               
                  Zonele de restricție menționate la articolul 1
               
               
                  Aplicabilă până la
               
            
                  Zonă de protecție
               
               
                  Orașul Jonava și următoarele 67 de sate din departamentul Jonava, regiunea Kaunas: Akliai, Barantiškiai (fermă), Bazilionys, Beržynai (fermă), Beržai, Blauzdžiai, Butkūnai, Didėnai, Dragočiai, Dukuvkos, Gabrilava, Gečiai, Gegutė, Gudžionys, Jadvygava, Jaugeliškiai, Juodžiai, Karaliūnai, Kaupinai, Knipai, Konceptas, Konciapolis, Konstantinava (fermă), Kripčiai, Kulšiškiai, Kvietkučiai, Liepiai, Linksmavietė, Liutkūnai, Lokėnėliai, Lukšiai, Madlinava, Mačioniai, Markutiškiai, Marvilė, Melnytėlė, Mikšiškiai, Mimaliai, Narauninkiškiai, Paberžė, Pagečiai, Palankesiai, Palokiai II, Pasodos, Paulinava, Petrašiūnai, Prauliai, Ragožiai, Rudėnai, Satkūnai, Skripteliai, Stašiūnai, Svalkeniai, Šilai, Širviai, Šmatai, Šukiai, Upelis, Užmiškiai, Vainiai, Vaivadiškiai, Varpėnai, Žeimeliai, Žeimiai (gară), localitatea Žeimiai, Žieveliškiai, Žvėrynai.
               
               
                  20 august 2011
               
            
                  Zonă de supraveghere
               
               
                  Departamentul Jonava din regiunea Kaunas (cu excepția teritoriilor din zona de protecție) și următoarele 23 sate din departamentul Kėdainiai din regiunea Kaunas: Akmeniai, Aukupėnai, Bajėniškis, Baldinkos, Beinaičiai, Jovaišai, Juciūnai, Liaudiškiai, Nartautai, Nociūnai, Mitėniškiai, Pakščiai, Pašėtės, Pėdžiai, Pručiai, Rimuoliai (fermă), Stašaičiai, Slikiai, Slikiai (gară), Šilainiai, Šėta, Užkapiai și Vainiūnai și cinci sate din departamentul Ukmergės – Manteikiai, Marašuvkos, Tarakų, Paliesės, Reniūnų.
               
               
                  20 august 2011